cyanic-selkie/wikianc huggingface dataset:
দ্য স্পিরিচুয়াল হেরিটেজ অব ইন্ডিয়া (বই)
সমালোচনা
বুকস অ্যাব্রড (পরবর্তীকালেওয়ার্ল্ড লিটারেচার টুডে নামে নামাঙ্কিত) পত্রিকার সমালোচক লিখেছেন, “সাম্প্রতিক কালে এই বিষয়টি যখন অতিরিক্ত পাশ্চাত্য ভাষ্যে ভারাক্রান্ত তখন দ্য স্পিরিচুয়াল হেরিটেজ অফ ইন্ডিয়া এই বিষয়টি সম্পর্কে ভারতীয় ধারণাটি স্পষ্ট করে দিয়েছে।” আরও বলা হয়েছে, “প্রভবানন্দ ভারতের আধ্যাত্মিক ঐতিহ্যের বিষয়টিকে ‘প্রত্যক্ষ অন্তর্দৃষ্টি’র ধারণায় দেখিয়েছেন, অপ্রত্যক্ষ অনুমানের পথে যাননি... তাঁর নিজস্ব অনুবাদ, যদিও তা এই বইতে অল্পই রয়েছে, তা এক অসামান্য কাব্যিক ক্ষমতার পরিচায়ক।” (পৃ. ১০১)
খ্রিস্টিয়ান কান্ট্রি লেখে, “যেহেতু ভারত নিজেকে ধর্মনিরপেক্ষ রাষ্ট্র হিসেবে সংজ্ঞায়িত করেছে, তাই সবচেয়ে দরকারি হয়ে পড়েছিল এদেশের ধর্মীয় দর্শনে কি ধরনের আস্তিকতা ও নাস্তিকতা রয়েছে তা আমাদের জানানো। [প্রভবানন্দের বইটি] এটি বোধগম্য সমীক্ষা; এই বইটির পাঠকের কাছে এই বিষয়ে পূর্ব অভিজ্ঞতা থাকার বিশেষ প্রয়োজনীয়তা নেই।” (পৃ. ৬১৯)
পাবলিশার্স উইকলি, লিখেছে, এই বইতে “স্বামী প্রভবানন্দ, [যিনি] ভারতীয় ধর্ম ও দর্শন বিষয়ে একজন প্রামান্য লেখক [এবং] যাঁর বইগুলি ভারতীয় বিশ্ববিদ্যালয়ে পড়ানো হয়, তিনি ভারতে বিকাশিত বিভিন্ন ধারার ধর্মীয় চিন্তার বিস্তারিত বিবরণ দিয়েছেন। (পৃ. ৪৭)
অ্যাকাডেমিক জার্নাল ফিলোজফি লিখেছে, “স্বামী প্রভবানন্দ ভারতের আধ্যাত্মিক ঐতিহ্য সম্পর্কে একটি মনোহারী ও প্রামাণ্য বই লিখেছেন। এই বইতে তিনি বৈদিক প্রথা ও এর সিদ্ধান্ত বেদান্তের সঙ্গে সঙ্গতি রেখে এই ঐতিহ্যের বর্ণনা দিয়েছেন।” (পৃ. ৩৭৬) সমালোচকের মতে, “সমগ্র বইটিতে সারল্য ও দৃঢ়প্রত্যয়ের অনুভূতি রয়েছে... বিজ্ঞান, জড়বাদ, প্রকৃতিবাদ ও এই ধরনের অন্যান্য আধ্যাত্মিক ‘পরিপূর্ণতা’গুলির প্রতি আঘাত না থাকায় বইটি আমার বিশেষ ভাল লেগেছে।” (পৃ. ৩৭৬-৭৭)
হিবার্ট জার্নাল-এর সমালোচক লিখেছেন, “রামকৃষ্ণ সংঘের সদস্য এই লেখক রামকৃষ্ণের আদর্শের প্রতি সত্যনিষ্ঠ থেকেছেন। আধ্যাত্মিক দৃষ্টিকোণ থেকে তিনি অত্যন্ত ক্যাথোলিক। সেই কারণেই বইটি সহমর্মিতা ও বোধগম্যতায় পরিপূর্ণ হয়ে উঠেছে। অবিশেষজ্ঞ পাঠক এটিকে ভারতের আধ্যাত্মিক ঐতিহ্য সম্পর্কে একটি ভাল ও নির্ভরযোগ্য বই হিসেবে গ্রহণ করবেন। কিন্তু এটি ভারতীয় দর্শন ও ধর্মের মনোযোগী পাঠকের কাছেও ব্যবহারযোগ্য। কারণ এতে সেই প্রাচীন দেশের সামগ্রিক আধ্যাত্মিক চিন্তা ও অনুশীলনের বিবরণ রয়েছে।” (পৃ. ৩৪৯-৫০)
অন্যান্য
প্রভবানন্দের শিষ্য তথা বিশিষ্ট সাহিত্যিক ক্রিস্টোফার ইশারউড সংক্রান্ত একটি বইতে (২০০৬) অ্যান্টনি কপলে দ্য স্পিরিচুয়াল হেরিটেজ অফ ইন্ডিয়া বইটির কথা আলোচনা করেছেন। কপলে লিখেছেন, প্রভবানন্দ ভারতীয় দর্শনের উপর দুটি বই লিখেছেন, বেদিক রিলিজিয়ন অ্যান্ড ফিলোজফি (১৯৩৭) ও দ্য স্পিরিচুয়াল হেরিটেজ অফ ইন্ডিয়া (১৯৬২)। কপলের মতে, দ্বিতীয় বইটিতে “নাস্তিক দর্শন সম্পর্কে অধিকতর বিস্তারিত ভাবে আলোচনা করা হয়েছে এবং সেই সঙ্গে তার মধ্যে আস্তিক দর্শনের কথাও লেখা হয়েছে। তিনি দেখেছেন, তন্ত্রের শিক্ষা উপনিষদের অনুরূপ। এখানে চিরন্তন নারীর কথা আছে; আছে নারীরূপা ঈশ্বর মহাশক্তির কথা, যা পরব্রহ্মের সঙ্গে অবিচ্ছিন্ন... তিনি সেই সঙ্গে যোগের মনস্তত্ত্বের পূর্ণাঙ্গ বর্ণনা দিয়েছে। আশ্চর্যের বিষয়, তিনি ফ্রডের দুটি মূল প্রকৃতি ইরোস ও থ্যানাটোসের ব্যাখ্যা দেওয়ার চেষ্টা করেছে। এই দুটিকে এখানে বলা হয়েছে বাঁচার ইচ্ছা ও মরার ইচ্ছা – স্পষ্টতই আমেরিকায় মনোবিশ্লেষণের প্রথার পরিপ্রেক্ষিতে প্রভবানন্দ ফ্রডকে উপেক্ষা করতে পারেননি। এটিকে তিনি যোগ করেছেন যোগ মনস্তত্ত্ব ব্যাখ্যায়।” (পৃ. ২৩৮-৩৯)
কুছি কুছি হোতা হ্যায়
কুছি কুছি হোতা হ্যায় (Koochie Koochie Hota Hai), এটি কম্পিউটার-প্রাণিত একটি মুক্তিপ্রতিক্ষিত বলিউড চলচ্চিত্র। ছবিটি যৌথ ভাবে পরিচালনা করেছেন তরুণ মনসুখানি ও বিশাল সনাওয়ানি। প্রযোজনা ও কাহিনী করণ জহর। ছবিটিতে কণ্ঠে অভিনয় করেছেন শাহরুখ খান, কাজল দেবগন, রাণী মুখার্জী ও সঞ্জয় দত্ত, অনুপম খের, রিতেশ দেশমুখ, উদয় চোপড়া ও সীমি গারেওয়াল। এটি ১ জানুয়ারি, ২০১২ সালে (জাপান)এবং ২১ নভেম্বর, ২০১২-তে পরিপূর্ণ ভাবে মুক্তি দেয়া হবে।
ছবিটি কম্পিউটার-প্রাণিত ছবিটি ১৯৯৮ সালে হিন্দি চলচ্চিত্র,কুছ কুছ হোতা হ্যায়  এর পুনর্নির্মাণ, এবং এটি মুক্তি দেয়া হবে মূল ছবিটির ১৩-তম বার্ষিকীতে।
রামগুলাম চৌধুরী
রামগুলাম চৌধুরী, (১৯০২ - ১৯৬৯) একজন ভারতীয় রাজনীতিবিদ ছিলেন। তিনি বিহার রাজ্যে জন্মগ্রহণ করেছিলেন, কংগ্রেস পার্টির সদস্য হিসাবে ভারতের স্বাধীনতার আন্দোলনে অংশ নিয়েছিলেন এবং মহাত্মা গান্ধী কর্তৃক প্রশংসিত হয়েছিলেন। তিনি স্বাধীনতা সংগ্রামে অংশ নেওয়ার জন্য বিভিন্ন সময় কারাগারে গিয়েছেন। অল ইন্ডিয়া ডিপ্রেসড ক্লাস লিগের ভাইস প্রেসিডেন্ট, তিনি ঐতিহাসিক সিমলা সম্মেলনে অংশ নিয়েছিলেন এবং হতাশাগ্রস্ত শ্রেণির জন্য তৃতীয় রাষ্ট্র গঠনের ধারণা প্রত্যাখ্যান করেছিলেন। এটি দেশকে দুটির পরিবর্তে তিন ভাগে বিভক্ত হওয়া রোধ করেছিল। ১৯৫৭ সালে তিনি বিহারের আইনসভায় নির্বাচিত হন। তিনি মুজাফফরপুরে মারা যান।
আবুবকরপুর ইউনিয়ন
আবুবকরপুর বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।
আয়তন
আবুবকরপুর ইউনিয়নের আয়তন ১০,১০৮ একর।
প্রশাসনিক কাঠামো
আবুবকরপুর ইউনিয়ন চরফ্যাশন উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম দুলারহাট থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী আবুবকরপুর ইউনিয়নের মোট জনসংখ্যা ১২,৩০২ জন। এর মধ্যে পুরুষ ৬,০৩২ জন এবং মহিলা ৬,২৭০ জন। মোট পরিবার ২,৮৪৮টি।
শিক্ষা
২০১১ সালের আদমশুমারি অনুযায়ী আবুবকরপুর ইউনিয়নের সাক্ষরতার হার ৫৬.৭%।
নকলা উপজেলা
নকলা উপজেলা বাংলাদেশের শেরপুর জেলার একটি প্রশাসনিক এলাকা। এই উপজেলার উপর দিয়ে বয়ে চলছে পুরাতন ব্রহ্মপুত্র নদ।
অবস্থান ও আয়তন
এই উপজেলার ভৌগোলিক অবস্থান । এর উত্তরে নালিতাবাড়ী উপজেলা, দক্ষিণে জামালপুর জেলার জামালপুর সদর উপজেলা ও ময়মনসিংহ জেলার ময়মনসিংহ সদর উপজেলা, পূর্বে ময়মনসিংহ জেলার ফুলপুর উপজেলা, পশ্চিমে শেরপুর সদর উপজেলা।
প্রশাসনিক এলাকা
নকলা উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নকলা থানার আওতাধীন।
ইতিহাস
“নকলা” নামটি এসেছে আরবী ‘নাখলা’ শব্দ থেকে। নাখলা শব্দের অর্থ খেজুরের বাগান। এই আরবী শব্দটি থেকে অনুমিত হয়, এটি একটি প্রাচীন জনপদ। তবে এ অঞ্চলটিতে হিন্দুদের আধিক্য ছিল। পরবর্তীতে তারা স্থানান্তরিত হয়েছে অথবা প্রতিবেশী দেশ ভারতে চলে গেছে। বলাবাহুল্য, নকলা থানা স্থাপনের পূর্বে প্রসিদ্ধ ব্যবসায় কেন্দ্র ও নৌ বন্দর চন্দ্রকোনাকে থানা করার পরিকল্পনা ছিল ব্রিটিশ সরকারের। কারণ, চন্দ্রকোনায় ছিল মহারাজ শশীকান্ত চৌধুরী ও জমিদার গোপাল দাস চৌধুরীর দুটি কাঁচারী। যেখানে প্রজাদের নিকট থেকে খাজনা আদায় করা হতো। ১৯১৯ সালে প্রতিষ্ঠিত প্রাচীন বিদ্যাপিঠ চন্দ্রকোনা রাজলক্ষী উচ্চ বিদ্যালয়, সূর্যবালা দেবী হাসপাতাল, পোস্ট অফিস এবং বড় বড় পাঠ ক্রয় কেন্দ্রসহ শিক্ষা ও সংস্কৃতি চর্চার প্রাণ কেন্দ্র ছিল চন্দ্রকোনা। ব্রহ্মপুত্র, দশানি আর মৃগী অববাহিকায় চন্দ্রকোনা নৌ বন্দর থেকে কলকাতা ও বিলেতে ডান্ডির সাথে সরাসরি নৌ যোগাযোগ ছিল। ব্রিটিশ বিরোধী আন্দোলনে আন্দামান ফেরত বিপ্লবী নগেন্দ্র চন্দ্র মোদক, বিপ্লবী যোগেশ চন্দ্রকর্মকার এবং বিপ্লবী মন্মথ দে চন্দ্রকোনায় জন্মেছিলেন।
মোঘল আমলে নকলা উপজেলার নারায়নখোলা গ্রামে সেনা ছাউনী ছিল। ব্রিটিশ আমলে পাঠাকাটা ইউনিয়নে ছিল নীল কুঠি। তবে এর সামান্যতম অস্তিত্বও এখন আর অবশিষ্ট নেই। অস্তিত্ব নেই অন্য কোনা প্রাচীন নিদর্শনেরও।
মুক্তিযুদ্ধ
১৯৭১ সালের ৯ ডিসেম্বর নকলা মুক্ত হয় পাকিস্তানি হায়েনাদের হাত থেকে।
প্রশাসনিক এলাকা
১টি পৌরসভা আর ৯ টি ইউনিয়ন পরিষদ নিয়ে নকলার প্রশাসনিক অঞ্চল গঠিত।
স্বাস্থ্য
এখানে রয়েছে একটি উপজেলা স্বাস্থ্য কমপ্লেক্স।
অর্থনীতি
নকলার অর্থনীতি কৃষিনির্ভর। এখানে প্রচুর পরিমাণে ধান, পাট, আলু, শসা এবং অন্যান্য মৌসুমি সবজি ফলে। নকলায় অধিকাংশ জমি বেলে এবং বেলে দোঁয়াশ হওয়ায় এখানে আলু, বাদামও হয় প্রচুর।
যোগাযোগ ব্যবস্থা
নকলার যোগাযোগ ব্যবস্থা অনেক ভালো, ঢাকা মহাখালী হতে বাস দিয়ে ময়মনসিংহ হয়ে খুব সহজে নকলা আসা যায়
পুলগাঁও
পুলগাঁও (Pulgaon) ভারতের মহারাষ্ট্র রাজ্যের ওয়ারধা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮৫ মিটার (৯৩৫ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে পুলগাঁও শহরের জনসংখ্যা হল ৩৬,৫০৬ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে পুলগাঁও এর সাক্ষরতার হার বেশি।
মহিষার ইউনিয়ন
মহিষার ইউনিয়ন বাংলাদেশের ঢাকা বিভাগের শরীয়তপুর জেলার ভেদরগঞ্জ উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-Deloar Hosen Sordar
ভারতীয় খ্রিস্টান বিবাহ আইন, ১৮৭২
ভারতীয় খ্রিস্টান বিবাহ আইন, ১৮৭২ সালের ভারতীয় সংসদের একটি আইন, যার উদ্দেশ্য ছিল ভারতে বসবাসকারী ভারতীয় খ্রিস্টানের আইনি বিবাহকে নিয়ন্ত্রণ করা। ১৮৭২ সালের ১৮ই জুলাই এটি কার্যকর করা হয়, এবং সারা ভারত জুড়ে এটি প্রযোজ্য। তবে, বিশেষ কিছু অঞ্চল - যেমন, কোচিন, মণিপুর, এবং জম্মু, ও কাশ্মীরে এটি প্রযোজ্য নয়।
আইন অনুযায়ী বলা হয়েছে, বিবাহেচ্ছু উভয় পক্ষের অন্তত একজন যদি খ্রিস্টান হন, তাহলে বিবাহ বৈধ হবে। বিবাহ দেবার জন্য আইনতঃ বিশেষ একজন মানুষের প্রয়োজন। তিনি হতে পারেন, ভারতে কোন গির্জায় নিযুক্ত কোন কর্মচারী বা স্কটল্যান্ডের চার্চের একজন পাদরি বা একজন বিবাহ নিবন্ধক বা সরকার থেকে বিশেষ অনুমতিপ্রাপ্ত একজন ব্যক্তি। এঁদের যে কোন একজন ইচ্ছুক দম্পতির বিবাহ দিতে পারেন। যিনি বিবাহ দিচ্ছেন, তিনি বিবাহের একটি প্রামাণ্য নথি প্রকাশ করেন। এই নথি বিবাহ নিবন্ধকের কাছে নথিভুক্ত করা হয়। বিবাহ নিবন্ধককে ভারত সরকার নিযুক্ত করেন। অন্য ভারতীয় বিবাহের আইনের মতই, পাত্রের জন্য ন্যূনতম বয়স ২১ বছর হওয়া দরকার এবং নববধূর জন্য ১৮ বছর হওয়া দরকার।
যিনি বিবাহ সঞ্চালক থাকবেন, তার কাছে কোন বিশেষ অনুমতি না থাকলে, বিবাহ অনুষ্ঠান অবশ্যই সকাল ৬টা থেকে সন্ধ্যা ৭টার মধ্যে শেষ করতে হবে। বিবাহ সাধারণত একটি গির্জায় হয়; কিন্তু ভাবী দম্পতির অবস্থানের পাঁচ মাইলের মধ্যে যদি কোন গির্জা না থাকে, তাহলে একটি উপযুক্ত বিকল্প অবস্থানেও বিবাহ হতে পারে।
শর্তাবলী এবং প্রয়োজনীয়তা
বিবাহ শুধুমাত্র নিম্নলিখিত শর্তাবলীতে বৈধ হবে, সেগুলি হল:
বিবাহ বিচ্ছেদ
ভারতে খ্রিস্টান বিবাহ বিচ্ছেদ, ১৮৬২ সালের ভারতীয় বিবাহবিচ্ছেদ আইন (বিভাগ ১০এর অধীনে) অনুসারে, নিম্নলখিত তিনটি শর্তে হতে পারে, এগুলি হল :
১৮৭২ সালের ভারতীয় খ্রিস্টান বিবাহ আইনের অধীনে বিবাহিত একজন মহিলা, ১৮৬৯ সালের ভারতীয় বিবাহবিচ্ছেদ আইনের অধীনে তার বিবাহের বিচ্ছেদ চাইতে পারেন
অপরাধ
যে কোন ব্যক্তি, যিনি একটি বিবাহ অনুষ্ঠান সঞ্চালন করেন, তিনি যদি যথাযথভাবে কর্তৃপক্ষ দ্বারা বিশেষ অনুমতিপ্রাপ্ত না হয়ে থাকেন, অথবা গির্জা দ্বারা স্বীকৃত না হন, তাকে সাত থেকে দশ বছর কারাদন্ডের মেয়াদে শাস্তি দেওয়া যেতে পারে।
পুনর্বিবাহ
বিশেষ বিবাহ আইনের সাহায্যে, যে কোন ধর্মের যে কোনও মহিলা কোন ধর্মীয় অনুষ্ঠান না করেই বিবাহ বা পুনর্বিবাহ করতে পারেন।
বুলি মাহাতো
বুলি মাহাতো একজন কোল বিদ্রোহের উল্লেখযোগ্য ক্রান্তিকারী নেতা ছিলেন। তিনি ঝাড়খণ্ডের সোনাহাতু থানার কড়াডি গ্রামের কুড়মি সম্প্রদায়ের একজন জমিদার, সমাজ নেতা ও ক্রান্তিকারী সংগ্রামী নেতা ছিলেন। তিনি বেশিরভাগ ক্ষেত্রেই ঘোড়ার পিঠে সওয়ারি করতেন।
জীবনী
ব্রিটিশ শাসনের শোষণের বিরুদ্ধে ১৮৩১ খ্রিস্টাব্দে তিনি ব্রিটিশদের শোষণের প্রতিশোধ নিতে বিদ্রোহ করেছিলেন। তিনি ঝাড়খণ্ডের রাঁচি জেলার পূূর্বসীমা সিল্লি, তামাড়, সোনাহাতু এবং তৎকালীন জঙ্গলমহল এলাকায় এবং বরাভূম, মানভূমের ঝালদা, মানবাজার, হুড়া, জয়পুর, বাঘমুণ্ডি ইত্যাদি জায়গায় কোল বিদ্রোহের উল্লেখযোগ্য ক্রান্তিকারী নেতা হিসেবে যোগদান করেছিলেন। গোবর্ধন ভূমিজ যিনি গঙ্গা নারাইনের সাথে আলোচনার জন্য প্রেরিত দূতকে ধরেছিলেন এবং তাকে হত্যা করেছিলেন। বাউরী নায়া, একজন ঘাটোয়ালদের মধ্যে, যিনি মে মাসে বরাবাজারে সৈন্যদের আক্রমণ করার জন্য গঙ্গা নারাইনের দলের সাথে যুক্ত ছিলেন, অন্যদিকে বুলি মাহাতো এবং জার্দ্রে ভূমিজ যারা মাধব সিংকে হত্যা করতে সাহায্য করেছিলেন। যা ইতিহাসের পাতায় ভূমিজ বিদ্রোহ বা গঙ্গা নারাইন হাঙ্গামা নামে পরিচিত।  পরে পুনরায়, ছোটনাগপুর মালভূমি অঞ্চলের সেই এলাকায় আদিবাসী ও অ-আদিবাসীদের নিয়ে কোল বিদ্রোহ হয়।   তৎকালীন বরাভূমের কুড়মালি লোকগীতিতেও জগন্নাথ ধল, লাল সিং, গঙ্গা নারাইন, বুলি মাহাতো প্রমুখ ক্রান্তিকারী বিদ্রোহী নেতাদের উল্লেখ পাওয়া যায়। বুলি মাহাতো শোষিত, বঞ্চিতদের জমি পুনরায় ফেরত পেতে, রাজস্ব দখল এবং মহাজনদের অবমাননা মোকাবিলায় ছোটনাগপুরের মালভূমি অঞ্চলে বিদ্রোহ প্রজ্বলিত করতে গুরুত্বপূর্ণ ভূমিকা পালন করেছিলেন। তিনি তার সাহসিকতা ও সংহতি দিয়ে ব্রিটিশ ও জমিদারদের ক্লান্ত করেছিলেন। বুলি মাহাতোকে পুরুলিয়া জেলার ঝুঁঝকা গ্রামে ব্রিটিশ পুলিশ গ্রেপ্তার করে এবং আন্দামান নিকোবর জেলে নির্বাসিত করেন, পরে তিনি সেখানেই ১৮৩৪ সালের ১৪ই জুন মাসে মারা যান।
নিকোলা পেল্টজ
নিকোলা অ্যানি পেল্টজ (জন্ম জানুয়ারী ৯, ১৯৯৫) হলেন একজন মার্কিন অভিনেত্রী। তার অভিনয়ে সাফল্যমন্ডিত চরিত্রটি আসে যযখন তিনি ২০১০ সালে মুক্তিপ্রাপ্ত রণ এবং রোমাঞ্চকর কাহিনী সমৃদ্ধ মার্কিন চলচ্চিত্র দ্য লাস্ট এয়্যারবেন্ডার চলচ্চিত্রে  কাটারা ভূমিকায় অভিনয় করেন। ২০১৩ সাল থেকে ২০১৫ সাল পযন্ত তিনি মার্কিন টেলিভিশন চ্যানেল এএন্ডই-এ প্রচারিত অধীরতামূলক দৃশ্যকাব্যের ধারাবাহিক  বেইট'স মোটেল-এ ব্রেডলি মার্টিন হিসেবে সহ-অভিনেত্রীর ভূমিকায় অভিনয় করেছেন। ২০১৪ সালে তিনি জনপ্রিয় মার্কিন চলচ্চিত্র ধারাবাহিক ট্রান্সফরমার্স-এর চতুর্থ চলচ্চিত্র ধারাবাহিক ট্রান্সফরমার্স: এইজ অব এক্সটিনশন-এ টেসা ইয়েগার ভূমিকায় অভিনয় করেন।
প্রাথমিক জীবন
পেল্টজের জন্ম, মার্কিন যুক্তরাষ্ট্রের নিউ ইয়র্ক রাজ্য-এর নিউ ইয়র্ক শহর-এর উত্তরাংশে অবস্থিত হাডসন ভ্যালি'তে  অবস্থিত ওয়েস্টচেস্টার কান্ট্রি নামক এলাকায়। তার মা ক্লাউডিয়া (বিবাহপূর্ব নাম হেফনার), হলেন একজন সাবেক মডেল, এবং তার বাবা, নেলমন পেল্টজ, হলেন একজন ধনকুবের ব্যবসায়ী। তার চারজন বড় ভাই, দু'জন ছোট বোন এবং একজন বড় বোন রয়েছে। তার ভাইদ্বয়ের মধ্যে দুজন পেশায় অভিনেতা এবং আইস হকি-এর ডেফেন্সম্যান অবস্থানে খেলে থাকেন, তারা হলেন উইড় পেল্টজ এবং ব্রাড পেল্টজ। এছাড়াও তার আরও দ'জন সৎ-সহোদর রয়েছে, যারা তার বাবার পর্বের সংসার সমূহের। তার বাবা অষ্টিয়ান ইহুদি এবং রাশিয়ান ইহুদি'দের বংশধর, যদিও তার মা ইটালীয়, জার্মান, ওয়েল্স, এবং ইংরেজ বংশধর।  জনপ্রিয় মার্কিন সংবাদপত্র দ্য নিউ ইয়র্ক টাইমস নিকোলার পিতা-মাতাকে  "নিউ ইয়র্ক ইহুদি সম্প্রদায়ের সহানুভূতিশীল অগ্রনী" হিসেবে অাখ্যা দিয়েছেন।
যখন পেল্টজের বয়স ছিল মাত্র ১২ বছর, তখন তিনি একজন অভিনয় শিল্পী ব্যস্থাপক নিজের জন্য নিয়োগ করেন, এবং ১৩ বছর বয়সের মধ্যেই, তিনি নিউ ইয়র্ক শহরে অবস্থিত ম্যানহাটন থিয়েটার ক্লাব নামক নাট্যমঞ্চে, ব্লাকবার্ড-এর মঞ্চায়নে, জনপ্রিয় মার্কিন অভিনেতা জেফ ড্যানিয়েলস-এর সাথে অভিনয় করেন। পেল্টজ, প্রফেশোনাল চিলড্রেনস স্কুলে নাট ওল্ফ-এর মত জনপ্রিয় তারকাদের সাথে পড়াশোনা করেন এবং ২০১৩ সালে তিনি স্নাতক করেন।
অভিনয় জীবন
পেল্টজ, ২০০৬ সালে মুক্তিপ্রাপ্ত ক্রিস্টমাসের হাস্যরস দৃশ্যকাব্যের মার্কিন চলচ্চিত্র ডেক দ্য হলস-এ ম্যাকেন্জি ভূমিকায় অভিনয়ের মাধ্যমে চলচ্চিত্র অভিনেত্রী হিসেবে আত্বপ্রকাশ করেন। ২০০৮ সালে তিনি মার্কিন হাস্যরসাত্বক দৃশ্যকাব্যের চলচ্চিত্র হারোল্ড-এ বেকরি হিসেবে পার্শ-চরিত্রে অভিনয় করেন, এবং ২০০৮ সালের জুন মাসে তিনি জনপ্রিয় মার্কিন গায়িকা মাইলি সাইরাস-এর  "সেভেন থিংস" এককটির জন্য নির্মিত গানের ভিডিওতে হাজির হন।
অ্যাডাম স্মিথ
অ্যাডাম স্মিথ (Adam Smith) (১৭২৩-১৭৯০) আধুনিক অর্থশাস্ত্রের জনক হিসেবে পরিচিত৷ তিনি ১৭৭৬ সালে An Inquiry into the Nature and Causes of the Wealth of Nations নামক গ্রন্থ লিখে অর্থনীতির মূল বিষয়গুলি সম্পর্কে ধারণা দেন৷
অ্যাডাম স্মিথ স্কটল্যান্ডের ফিফের ক্রিকক্যাল্ডি শহরের একজন রাজস্ব নিয়ন্ত্রকের পুত্র ছিলেন। স্মিথের সঠিক জন্মতারিখ অজানা, কিন্তু তিনি ১৭২৩ সালের ৫ই জুন ক্রিকক্যাল্ডি শহরে খ্রিস্টধর্ম গ্রহণ করেন। ৪ বছর বয়সে একদল ইহুদী তাকে অপহরণ করে। কিন্তু তিনি তার চাচার সহযোগিতায় দ্রুত মুক্ত হন এবং মায়ের কাছে ফেরত যান।
১৪ বছর বয়সে স্মিথ গ্লাসগো বিশ্ববিদ্যালয়ে ভর্তি হন, সেখানে তিনি ফ্রান্সিস হাচিসনের (যাকে স্মিথ বলতেন "the never-to-be-forgotten") অধীনে দর্শনশাস্ত্র অধ্যয়ন করেন। তিনি গ্লাসগো বিশ্ববিদ্যালয় ওর তার সহকর্মী স্কটল্যান্ডের জন স্নেল কর্তৃক চালু হওয়া বৃত্তি প্রাপ্ত প্রথম ছাত্র ছিলেন। এই গ্লাসগো বিশ্ববিদ্যালয়েই অধ্যাপনাকালীন সময়ে তিনি "The Theory of Moral Sentiments" রচনা করেন। পরবরতী জীবনে তিনি সমগ্র ইউরোপ পরিভ্রমণ করেন এবং এসময়ে তিনি তৎকালীন সময়ের বুদ্ধিজীবী নেতাদের সান্নিধ্য লাভ করেন। স্মিথ তার নিজের সময়ে বিতর্কিত ছিলেন। তার সাধারণ লিখন পদ্ধতি ও শৈলীর কারণে তিনি প্রায়ই উইলিয়াম হোগার্থ ও জোনাথন সুইফট কর্তৃক সমালোচিত হয়েছেন। তবে, ২০০৫ সালে অ্যাডাম স্মিথ রচিত "The Wealth of Nations" বইটি সর্বকালের সেরা ১০০ স্কটিশ বইয়ের তালিকায় স্থান পায়। বলা হয়ে থাকে,সাবেক ব্রিটিশ প্রধানমন্ত্রী মার্গারেট থ্যাচার স্মিথের লিখা এই বই সর্বদা হাত ব্যাগে বহন করতেন।
প্রাথমিক জীবন
এডামের জন্ম ফিফের কিরক্যালডি নামক স্থানে। তার বাবার নামও ছিল এডাম স্মিথ যিনি স্কটিশ সিনেটের একজন লেখক উকিল এবং অভিশংসক ছিলেন। এছাড়াও তিনি কিরক্যালডির শুল্ক বিভাগের নিয়ামক ছিলেন। ১৭২০সালে তিনি মার্গারেট ডগলাসকে বিবাহ করেন যে জমিদার রবার্ট ডগলাসের কন্যা ছিলেন। তার বয়স যখন ২ মাস তখন তার বাবা মারা যান তার মা কে রেখে। তার ধর্ম শিক্ষা হয় কিরক্যালডির চার্চ অফ স্কটল্যান্ডে ৫ই জুন ১৭২৩ সালে এবং এই সালকেই সবসময় তার জন্মসাল হিসেবে মনে করা হয়। তার জীবনীর লেখক স্কটিস সাংবাদিক জন রে এর কাছ থেকে জানা যায় তাকে শৈশবে একবার বেদুইনের দল ধরে নিয়ে যায় এবং পরে অনেক খোজা খুজির পর তাকে পাওয়া যায়। স্মিথ তার মায়ের সাথে অনেক ঘনিষ্ঠ ছিলেন, এবং তিনিই স্মিথের পড়ালেখা সম্পর্কিত উচ্চাকাঙ্ক্ষাকে উৎসাহ দেন। ১৭২৯ থেকে ১৭৩৭ সাল পর্যন্ত স্মিথ কিরক্যাল্ডির বার্গ স্কুলে ভর্তি হন যাকে জন রে "স্কটল্যান্ডের তৎকালীন সর্বত্তম স্কুল্গুলোর একটি" বলেছেন, সেখানে তিনি লাটিন, গণিত, ইতিহাস এবং লেখা চর্চা করেন।
সঙ্গীতা (পাকিস্তানি অভিনেত্রী)
পারভিন রিজভি (জন্ম ১৪ জুন ১৯৪৭) হলেন একজন পাকিস্তানি চলচ্চিত্র অভিনেত্রী, চলচ্চিত্র নির্মাতা এবং ধারাবাহিক টেলিভিশন নাটক পরিচালিকা।  চিত্রজগতে তিনি সঙ্গীতা নামে সমধিক পরিচিত।
প্রাথমিক জীবন
পারভিন রিজভি ১৯৪৭ সালের ১৪ জুন ব্রিটিশ ভারতের করাচিতে জন্মগ্রহণ করেছিলেন। তার মা মেহতাব রিজভিরও চিত্রজগতের সাথে সংশ্লিষ্ট ছিলেন। উপরন্তু, তার ছোট বোন নাসরিন রিজভিও (পেশাগতভাবে কবিতা নামে পরিচিত) পাকিস্তানি চলচ্চিত্রের সাথে যুক্ত। ব্রিটিশ-আমেরিকান অভিনেত্রী জিয়া খান হলেন তার ভাতিজি।
অ্যাঞ্জেলিকা (পাইরেটস অব ক্যারিবিয়ান)
অ্যাঞ্জেলিকা (Angelica) পাইরেটস অফ দ্য ক্যারিবিয়ান: অন স্ট্রেঞ্জার টাইডস চলচ্চিত্রের পর্বের একটি নারী চরিত্র। এই চরিত্রের রূপদান করেন পেনেলোপে ক্রুজ। অ্যাঞ্জেলিকা ক্যাপ্টেন ব্ল্যাকবিয়ার্ডের একমাত্র কন্যা। তার সাথে ক্যাপ্টেন জ্যাক স্প্যারোর রোমান্টিক সর্ম্পক আছে বলে অন স্ট্রেঞ্জার টাইডস পর্বে দেখানো হয়েছে। অ্যাঞ্জেলিকা বাবার মতোই একটি জলদস্যু জাহাজের ফার্স্ট মেইট। তার জাহাজের নাম কুইস অ্যান'স রিভেঞ্জ।
List of Pirates of the Caribbean characters
ইরানে সমকামীদের অধিকার
ইরানে সমকামিতাকে একধরনের মানসিক অসুস্থতা এবং যৌনবিকৃতি হিসেবে দেখা হয়। দেশটিতে সমকামিতার পক্ষে কোনো সরকারী বা সামাজিক স্বীকৃতি নেই। ইরানে ১৯৭৯ সালের ইসলামী বিপ্লবের আগে মোহাম্মদ রেজা পাহলভির সরকার সমকামীদের পক্ষে ছিলো (তখন সমকামীদেরকে শাস্তির আওতায় আনা হতোনা) কারণ রেজা ছিলেন পশ্চিমা সংস্কৃতির পূজারি যদিও তখনো সরকারীভাবে সমকামিতার পক্ষে ইরানে কোনো আইন ছিলোনা। ইরানের সমাজে যৌন বিভাজন ভালো করেই চোখে পড়ে, যেখানে নারীপুরুষের অবাধ মেলামেশাই নিষেধ (যদিও কোনো কোনো ক্ষেত্রে প্রেম করে বিয়ে করা যায়) সেখানে সমকামের মত কাজ অত্যন্ত দুরূহ। ইরানের সাবেক রাষ্ট্রপতি মাহমুদ আহমাদিনেজাদ ইরানের সমাজ এবং সংস্কৃতির সঙ্গে সমকামিতা বেমানান বলে একটি সাক্ষাৎকার দিয়েছিলেন পশ্চিমা গণমাধ্যম সিএনএনকে ২০০৭ সালে। ইরানে নারী সমকামী হোক আর পুরুষ সমকামী হোক, পুলিশ সমকামিতার অভিযোগ পেলেই তাদেরকে গ্রেফতার করে। ইরানের পররাষ্ট্রমন্ত্রী মোহাম্মদ জাভেদ জারিফ ২০১৯ সালে বলেছিলেন যে, আমাদের সমাজের নৈতিক নীতি রয়েছে। এবং আমরা এই নীতিমালা অনুযায়ী বাস করি। এগুলি সাধারণভাবে মানুষের আচরণ সম্পর্কিত নৈতিক নীতিগুলি। এবং এর অর্থ এই যে আইনটি সম্মানিত এবং আইন মানা হচ্ছে
রাজ মান সিংহ চিত্রকার
থাম্ব|150px|রাজ মান সিংহ চিত্রকার থাম্ব|150px|চিত্রকার অঙ্কিত মথুরা পাখি রাজ মান সিংহ চিত্রকার (১৭৯৭ - ১৮৬৫) হলেন একজন নেপালি চিত্রকর, যিনি ১৯শ শতাব্দীর মাঝামাঝি ব্রিটিশ ও নেপালি রাজদরবারের জন্য অনেকগুলো চিত্র অঙ্কন করেন। তিনি বিশেষত প্রাকৃতিক ইতিহাস সংক্রান্ত চিত্র, বিশেষ করে হিমালয়ের স্তন্যপায়ী ও পাখিদের চিত্র অঙ্কন করেন। তিনি জল রঙের মাধ্যমে ঐতিহ্যবাহী উপাসনামূলক প্রেক্ষাপটে ইউরোপীয় চিত্রকলা ও রীতির সমাবেশ ঘটান। রাজ মান সিংহ নেপালি চিত্রকলায় সর্বপ্রথম পাশ্চাত্যের অনুরূপ আলোকসম্পাত ও পার্স্পেকটিভের সমাবেশ ঘটান এবং সেই সাথে তাকে নেপালি চিত্রকলায় ত্রিমাত্রিকতা আনয়নকারী হিসেবেও সম্মানিত করা হয়। অনেক পণ্ডিত রাজ মান সিংহকে নেপালি শিল্পকলার পথিকৃৎ হিসেবে অভিহিত করেন, যদিও ব্রায়ান হজসনের অধীনে কাজ করার পূর্বে তার সম্পর্কে খুব একটা জানা যেত না।
শিল্পকলা ও প্রেক্ষাপট
হজসনের অধীনে রাজ মান সিংহ প্রাকৃতিক পরিবেশে বিষয়বস্তুর দৃষ্টিভঙ্গি এবং কাগজে তাদের জীবন্ত চিত্র ফুটিয়ে তুলতে শিখে যান, যেখানে তিনি পূর্বে নেপালের ঐতিহ্যবাহী পটে পুঁথিগত দেবতাদের ঐতিহাসিক চিত্র অঙ্কনে অভ্যস্ত ছিলেন। তিনি ১৮২০ এর দশক থেকে ১৮৫০ এর দশকের মধ্যে হজসনের জন্য প্রাণিদের সহস্রাধিক উৎকৃষ্ট মানের বৈশিষ্ট্যসূচক চিত্রকর্ম তৈরি করেন।
সম্মাননা
সাম্প্রতিক সময়ে রাজ মান সিংহ চিত্রকারের যুগান্তরকারী চিত্রকর্মগুলো প্রকাশিত হওয়ার পর তিনি ব্যাপকভাবে পরিচিতি লাভ করেন, যদিও এর পূর্বে তিনি নেপালের শিল্পকলার ইতিহাসে তেমন একটা পরিচিত মুখ ছিলেন না। ১৯শ শতাব্দীতে নেপালি শিল্পকলার বিকাশে রাজ মান সিংহ চিত্রকারের অবদানের স্মরণে ২০১২ খ্রিষ্টাব্দের ৩১ ডিসেম্বর নেপাল সরকারের ডাক সেবা বিভাগ তার স্বচিত্র সংবলিত দুইটি স্মারক ডাকটিকিট প্রকাশ করে। ডাকটিকিটগুলোতে তার জল রঙে অঙ্কিত পাখি ও স্তন্যপায়ীর চিত্রও অন্তর্ভুক্ত ছিল।
বিনয় বিহারী
বিনয় বিহারী বিহারের একজন রাজনীতিবিদ এবং চলচ্চিত্র পরিচালক। তিনি লরিয়া বিধানসভা কেন্দ্র থেকে ২০১০ এবং ২০১৫ সালে বিহার বিধানসভা নির্বাচনে জিতেছিলেন। তিনি আরজেডির রণকৌশল প্রতাপ সিংহকে পরাজিত করেছিলেন, যিনি ৩৯৭৭৮ ভোট পেয়েছিলেন। বিনয় বিহারী ওই নির্বাচনে ৫৭,৩৫১ ভোট পেয়েছিলেন।
১ মার্চ ২০১৭-এ, বিহারি অন্তর্বাস পড়ে এক মাসের দীর্ঘ প্রতিবাদ শেষ করেছিলেন যাতে তিনি সরকারের কাছে নির্বাচনী এলাকায় ৪৪ কিমি একটি রাস্তা নির্মাণের আহ্বান জানিয়েছিলেন।
২০২০ সালের বিহার নির্বাচনে বিহারি লৌরিয়া আসন থেকে বিজেপির দলের সদস্য হয়ে প্রতিদ্বন্দ্বিতা করেছিলেন এবং খুব কম ব্যবধানে আরজেডির শীর্ষস্থানীয় প্রচারককে পরাজিত করেছিলেন।
মহিলাদের জীবনের জন্য পদযাত্রা (২০০৪)
থাম্ব| জাতীয় ম্যালে মিছিলকারীরা থাম্ব| মিছিলে বিক্ষোভকারীরা থাম্ব| মিছিলে [[হিলারি ক্লিনটন]] থাম্ব| একটি [[পরিকল্পিত অভিভাবকত্ব|পরিকল্পিত প্যারেন্টহুড ক্লিনিকের বাইরে পাল্টা-বিক্ষোভকারীরা]] মহিলাদের জীবনের জন্য পদযাত্রা ছিল একটি প্রতিবাদ বিক্ষোভ, যেটি ২০০৪ সালের ২৫শে এপ্রিল ওয়াশিংটন, ডিসির ন্যাশনাল ম্যালে অনুষ্ঠিত হয়েছিল। সেখানে প্রায় ১.৩ মিলিয়ন (১৩ লাখ) অংশগ্রহণকারী ছিল। বিক্ষোভের নেতৃত্বে ছিল সাতটি দল; ন্যাশনাল অর্গানাইজেশন ফর উইমেন, আমেরিকান সিভিল লিবার্টিজ ইউনিয়ন, ব্ল্যাক উইমেনস হেলথ ইম্পারেটিভ, ফেমিনিস্ট মেজরিটি, নারাল প্রো চয়েস আমেরিকা, ন্যাশনাল ল্যাটিনা ইনস্টিটিউট ফর রিপ্রোডাক্টিভ হেলথ, এবং আমেরিকার প্ল্যানড প্যারেন্টহুড ফেডারেশন। এই পদযাত্রার উদ্দেশ্য ছিল গর্ভপাতের অধিকার, প্রজনন স্বাস্থ্যসেবা, নারীর অধিকার এবং অন্যান্য বিষয়ের ওপর আলোকপাত করা।
ইভেন্ট এবং অংশগ্রহণকারীরা
সকাল ১০টা থেকে ম্যালে একটি সমাবেশ শুরু হয়েছিল এবং তারপরে পেনসিলভানিয়া অ্যাভিনিউ (ওয়াশিংটন, ডিসি) বরাবর একটি পথ দিয়ে ওয়াশিংটনের ডাউনটাউনের মধ্য দিয়ে একটি যাত্রা শুরু হয়েছিল। মিছিলে উপস্থিত সেলিব্রিটিদের মধ্যে ছিলেন পিটার, পল এবং মেরি, ইন্ডিগো গার্লস, জুডি গরম্যান, সুজান সার‍্যান্ডন, হুপি গোল্ডবার্গ, অ্যাশলে জুড, ক্যাথলিন টার্নার, টেড টার্নার, অ্যানা গ্যাস্টেয়ার, জেনেনে গারোফালো, বনি ফ্র্যাঙ্কলিন, জুলিয়ান মুর, এবং প্রাক্তন রাজ্য সচিব ম্যাডেলিন অলব্রাইট; এছাড়াও উপস্থিত ছিলেন প্রবীণ গর্ভপাত অধিকার নেতারা, যেমন নারল প্রো-চয়েস আমেরিকার কেট মিশেলম্যান এবং গ্লোরিয়া স্টেইনেম। এছাড়াও কংগ্রেসের অনেক সদস্য উপস্থিত ছিলেন।
খ্রিস্টান ডিফেন্স কোয়ালিশনের ষোলজন বিক্ষোভকারী যখন মার্চের জন্য মনোনীত এলাকায় করা পুলিশ ব্যারিকেড অতিক্রম করে চলে গিয়েছিল, তখন অনুমতি ছাড়াই বিক্ষোভ করার জন্য তাদের গ্রেপ্তার করা হয়েছিল।
আবু মোহাম্মদ আল-হাসান আল-হামদানি
আবু মোহাম্মদ আল-হাসান ইবনে আহমদ ইবনে ইয়াকুব আল-হামদানি (২৭৯/২৮০-৩৩৩/৩৩৪ হিজরি / ৮৯৩-৯৪৫খ্রিঃ; أبو محمد الحسن بن أحمد بن يعقوب الهمداني) ছিলেন পশ্চিম আমরান/ইয়েমেন এর বানু হামাদান গোত্রের একাধারে একজন আরব মুসলিম ভূগোলবিদ, কবি, রসায়নবিদ, ব্যাকরণবিৎ, ঐতিহাসিক, এবং জ্যোতির্বিজ্ঞানী। তিনি ছিলেন আব্বাসিয় খেলাফতের শেষ সময়কার ইসলামিক সংস্কৃতির একজন শ্রেষ্ঠ প্রতিনিধি।
জীবনী
তার যথেষ্ট পরিমাণ বৈজ্ঞানিক কর্মকাণ্ড থাকা সত্ত্বেও আল-হামদানির জীবনকাহিনী সম্বন্ধে খুব কমই জানা যায়। তিনি ব্যাকরণবিদ হিসেবে সুখ্যাতি অর্জন করেছেন বেশি, তাছাড়া তিনি অনেক কবিতা লিখে গেছেন, জ্যোতির্বিদ্যার ছক প্রণয়ন করেছেন, এবং তার জীবনের বেশীরভাগ সময়ই আরবের প্রাচীন ইতিহাস এবং ভূগোল সম্পর্কে জানতে অতিবাহিত করেছেন।
তার জন্মের পূর্বে তার পরিবার আল-মারশি (المراشي) তে বসবাস করত। অতঃপর তারা সানা'য় (صنعاء) চলে আসেন, যেখানে তিনি ৮৯৩ খ্রিঃ জন্মগ্রহণ করেন। তার বাবা একজন পরিব্রাজক ছিলেন এবং তিনি কুফা, বাগদাদ, বসরা, ওমান এবং মিশর ভ্রমণ করেন। সাত বছর বয়সের সময়, তিনি নিজে থেকেই ভ্রমণের কথা বলতেন। সাদাহ (صعدة) এর উদ্দেশ্যে যাত্রা করার পর, তিনি মক্কা ত্যাগ করেন, যেখানে তিনি ছয় বছরের বেশি অবস্থান করেছেন এবং শিক্ষাদীক্ষা গ্রহণ করেছেন। সেখানে তিনি খাওলান (خولان) সম্পর্কে সংবাদ সংগ্রহ করেন। পরবর্তীতে, তিনি সানায় ফিরে আসেন এবং হিমিয়ার (حمْير) সম্পর্কে সংবাদ সংগ্রহ করেন, কিন্তু তার রাজনৈতিক দৃষ্টিভঙ্গির জন্য তাকে দুই বছর কারারুদ্ধ করে রাখা হয়। কারামুক্তির পর, তার গোত্রের প্রতিরক্ষার জন্য তিনি রাইদা (ريدة) তে যান, সেখানেই তিনি তার গ্রন্থের বেশীরভাগ সংকলন করেন এবং ৯৪৫ সালে মৃত্যুর পূর্ব মুহুর্ত পর্যন্ত সেখানেই বাস করেন।
তার সম্পাদিত আরব উপদ্বীপের ভূগোল (সিফাৎ যাজিরাত উল-আরব) হচ্ছে এই বিষয়ের উপর এখন পর্যন্ত সবথেকে গুরুত্বপূর্ণ সৃষ্টি। আলয়েস স্প্রেঞ্জারের দ্বারা তার গবেষণাগ্রন্থ Post- und Reiserouten des Orients (লাইপ্‌ৎসিশ, ১৮৬৪) এবং অন্য একটি গ্রন্থে Alte Geographie Arabiens (বের্ন, ১৮৭৫), নামে পাণ্ডুলিপি আকারে ব্যবহারের পর, ডি.এইছ. মুলার (লাইডেন, ১৮৮৪; cf. Sprenger's criticism in Zeitschrift der deutschen morgenländischen Gesellschaft, খণ্ড- ৪৫, পৃ;৩৬১–৩৯৪) এই শিরোনামে এটিকে সম্পাদনা করেন।
বারবারা ম্যাকলিন্টক
বারবারা ম্যাক্‌লিন্টক (Barbara McClintock)(জুন ১৬, ১৯০২ - সেপ্টেম্বর ২, ১৯৯২) নোবেল বিজয়ী মার্কিন জীববিজ্ঞানী। তিনি ১৯৮৩ সালে শারীরতত্ত্বে নোবেল পুরস্কার লাভ করেন। তিনি শারীরতত্ত্বে নোবেল পুরস্কার প্রাপ্ত সাতজন নারী বিজ্ঞানীর অন্যতম। তিনি সর্বপ্রথম অবস্থান পরিবর্তনে সক্ষম বংশগতির উপাদান আবিষ্কার করেন। ইংরেজিতে একে ট্রান্সপোজেবল জেনেটিক এলিমেন্ট (Transposable Genetic Element)বলে। তিনি প্রথম ভুট্টা ক্রোমোসোমে এই উপাদান আবিষ্কার করেন। পরবর্তিতে ব্যাক্টেরিয়া, ইস্ট সহ আরও অন্যান্য জীবে ট্রান্সপোজেবল জেনেটিক এলিমেন্ট বা জাম্পিং জিন (লম্ফনকারী জিন) আবিষ্কার হয়।
জন্ম
অধ্যাপিকা ম্যাক্‌লিন্টক ১৯০২ সালের ১৬ জুন যুক্তরাষ্ট্রের কানেটিকাটের (Connecticut) হার্টফোর্ডে জন্ম গ্রহণ করেন।
শিক্ষা
নিউইয়র্কের ব্রুকলিন ইরামাস হল হাই স্কুল (Eramus Hall High School) থেকে মাধ্যমিকে উত্তীর্ণ হন। পরবর্তিতে কর্নেল বিশ্ববিদ্যালয় থেকে ১৯২৩, ১৯২৫ ও ১৯২৭ সালে যথাক্রমে বি.স., এম.এ. ও পিএইচ.ডি ডিগ্রি লাভ করেন।
বংশগতি শিক্ষা
বারবারা ম্যাক্‌লিন্টকের বংশগতি (Genetics)শিক্ষা শুরু হয় ১৯২১ সালে কর্ণেল বিশ্ববিদ্যালয়ে (Cornell University)। তখন ঐ বিশ্ববিদ্যালয়ে সম্মানের ছাত্রছাত্রীদের জন্য বংশগতির শুধু একটি মাত্র কোর্স চালু ছিল। অধ্যাপক সি.বি. হাচিংসন (C. B. Hutchinson)সেখানে বংশগতি পড়াতেন। সেই সময়ই অধ্যাপক হাচিংসন ডেভিসে ক্যালিফোর্নিয়া বিশ্ববিদ্যালয়ে চ্যান্সেলের দ্বায়িত্ব পালনে চলে যান। বংশগতি তখনও বিজ্ঞানের একটি সতন্ত্র বিষয় হিসেবে স্বীকৃতি লাভ করে নাই। এর মাত্র ২১ বছর আগে মেন্ডেলের বংশগতির সূত্রগুলো (California University)পুনরায় আবিস্কৃত হয়। ১৯২২ সালের জানুয়ারীতে বিশ্ববিদ্যালয়ে ম্যাক্‌লিন্টকের বংশগতির কোর্স শেষ হয়। তখনই অধ্যাপক হাচিংসন তাকে ফোন করে কর্ণেল বিশ্ববিদ্যালয়ে চালু বংশগতির অন্য আর একটি কোর্সে যোগ দিতে আমন্ত্রন যানান। মূলত, বংশগতির প্রতি ম্যাক্লিন্টকের বিশেষ আগ্রহ অধ্যাপক হাচিংসন লক্ষ্য করেছিলেন। সেই ফোন কলটিই বারবারা ম্যাক্‌লিন্টক পরবর্তিতে একজন বংশগতিবিদ হিসেবে নিজেকে প্রতিষ্ঠিত করতে উৎসাহি করে তোলে। পরবর্তিতে তিনি ভুট্টার ক্রোমোসোমের জিন (Gene)নিয়ে গবেষণা করেন।
আবিষ্কার
বারবারা ম্যাক্‌লিন্টক সর্বপ্রথম ভুট্টার দানার উপরের বিভিন্ন রঙের দাগ ও ফোঁটার বংশগতির কারণ উম্মেচনে গবেষণা করেন। তখন এর কারণ হিসেবে তিনি একধরনের বংশগতির উপাদান (ক্রোমোসমেরই অংশ) চিহ্নিত করেন যা কিনা একই ও বিভিন্ন ক্রোমোসোমের মধ্যে স্থানান্তর হতে পারে। তিনি এর নাম দেন ট্রান্সপোসেবল জেনেটিক এলিমেন্ট। ১৯৪৮ সালে তিনি প্রথম তার প্রস্তাবনা প্রকাশ করেন। পরবর্তিতে তার আরও বিভিন্ন প্রকাশনা বের হয়, এর মধ্যে ১৯৫১ সালে প্রকাশিত Cold Spring Harbor Symposium on Quantitative Biology এর প্রকাশনাটি সবচেয়ে গুরুত্বপূর্ণ ছিল। বিভিন্ন কারণে তার প্রস্তাবনা গৃহীত হয়নি। প্রকাশনার তথ্য অনেক জটিল ছিল, ফলে তার সহকর্মিদের তা বুঝানো কঠিন হয়ে পরে। তাছাড়া বংশগতি উপাদানের স্থানপরিবর্তিন ভুট্টা ছাড়া, অন্য কোন জীবে দেখা যায় নি। বিধায়, এটা জীব জগতের কোন সাধারণ ঘটনা হিসেবে পরিগণিত হয় নি। এই পরিস্থিতির পরিবর্তন হয় ষাট ও সত্তুরের দশকে। তখন ব্যাক্টেরিয়া ও ড্রসোফিলাতে ট্রান্সপোসেবল জেনেটিক এলিমেন্ট আবিস্কৃত হয়। তখন বিজ্ঞানীরা ম্যাক্‌লিন্টকের আবিষ্কারের গুরুত্ব বুঝতে পারেন। এই আবিষ্কারের ৩৫ বছর পর ১৯৮৩ সালে তিনি নোবেল পুরস্কার লাভ করেন।
মৃত্যু
বারবারা ম্যাক্‌লিন্টক ১৯৯২ সালের ২ সেপ্টেম্বর নিউইয়র্কে মৃত্যু বরণ করেন।
তাহিতি জাতীয় অনূর্ধ্ব-২০ ফুটবল দল
তাহিতি জাতীয় অনূর্ধ্ব-২০ ফুটবল দল (Tahiti national under-20 football team; যা তাহিতি অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে তাহিতির প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম তাহিতির ফুটবলের সর্বোচ্চ নিয়ন্ত্রক সংস্থা তাহিতীয় ফুটবল ফেডারেশন দ্বারা নিয়ন্ত্রিত হয়। ১৯৭৪ সালের ৮ই ডিসেম্বর তারিখে, তাহিতি অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; তাহিতির পাপেতেতে অনুষ্ঠিত নতুন হেব্রিডিজ অনূর্ধ্ব-২০ দলের বিরুদ্ধে উক্ত ম্যাচে তারা ২–১ গোলের ব্যবধানে জয়লাভ করেছিল।
১১,৭০০ ধারণক্ষমতাবিশিষ্ট পাতের তে হোনো নুই স্টেডিয়ামে তোয়া আইতো নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ফরাসি পলিনেশিয়ার পিরায়ে অবস্থিত। বর্তমানে এই দলের ম্যানেজারের দায়িত্ব পালন করছেন ফরাসি সাবেক ফুটবল খেলোয়াড় ব্রুনো তেহামোয়ানা এবং অধিনায়কের দায়িত্ব পালন করছেন ড্রাগনের আক্রমণভাগের খেলোয়াড় রুনুই তেহাউ।
তাহিতি অনূর্ধ্ব-২০ এপর্যন্ত ২ বার ফিফা অনূর্ধ্ব-২০ বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১৯ ফিফা অনূর্ধ্ব-২০ বিশ্বকাপের গ্রুপ পর্বে অংশগ্রহণ করা।। অন্যদিকে, ওএফসি অনূর্ধ্ব-২০ চ্যাম্পিয়নশিপেও অন্যতম সফল দল, যেখানে তারা ২টি (১৯৭৪, ২০০৮) শিরোপা জয়লাভ করেছে।
হাউরাগি হুরি, হেইরাউয়ারি সালেম, রুনুই তেহাউ, এডি ক্যাস্পার্ড এবং মোয়ানা পিতোর মতো খেলোয়াড়গণ তাহিতি অনূর্ধ্ব-২০ দলের জার্সি গায়ে মাঠ কাঁপিয়েছেন।
সুপ্রিয়া পাঠক
সুপ্রিয়া পাঠক কাপুর (জন্ম ৭ জানুয়ারি ১৯৬১) হলেন একজন ভারতীয় চলচ্চিত্র, টেলিভিশন ও মঞ্চ অভিনেত্রী। তিনি হংস পারেখের খিচড়ি ফ্র্যাঞ্চাইজি ও সঞ্জয় লীলা ভন্সালীর গোলিয়োঁ কী রাসলীলা রাম-লীলা চলচ্চিত্রে ধনকর সনেরা চরিত্রে অভিনয়ের জন্য সর্বাধিক পরিচিত। অভিনয়ের স্বীকৃতি হিসেবে তিনি একাধিক চলচ্চিত্র ও টেলিভিশন পুরস্কার অর্জন করেছেন, তন্মধ্যে রয়েছে তিনটি ফিল্মফেয়ার পুরস্কার ও দুটি ইন্ডিয়ান টেলি অ্যাওয়ার্ড।
গুজরাতি পরিবারে জন্মগ্রহণকারী সুপ্রিয়া মঞ্চে অভিনয়ের মধ্যে দিয়ে তার কর্মজীবন শুরু করেন। পরে তিনি কলিযুগ (১৯৮১) ও বাজার (১৯৮২) চলচ্চিত্রে অভিনয় করে টানা দুবার শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন। তিনি ওয়েক আপ সিড (২০০৯) ও খিচড়ি: দ্য মুভি (২০১০) চলচ্চিত্রে অভিনয় করে আরও দুটি ফিল্মফেয়ার পুরস্কারের মনোনয়ন লাভ করেন। ২০১৩ সালের গোলিয়োঁ কী রাসলীলা রামলীলা চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে তার তৃতীয় ফিল্মফেয়ার পুরস্কার এবং শ্রেষ্ঠ খল অভিনয়শিল্পী বিভাগে জি সিনে পুরস্কার অর্জন করেন।
প্রারম্ভিক জীবন
সুপ্রিয়া পাঠক ১৯৬১ সালের ৭ই জানুয়ারি মহারাষ্ট্রের মুম্বই শহরে জন্মগ্রহণ করেন। তার পিতা বলদেব পাঠক একজন পোশাক নির্মাতা এবং মাতা দিনা পাঠক মঞ্চ অভিনেত্রী। তার পিতা পাঞ্জাবি ও মাতা কাথিয়াবাদি গুজরাতি। তার বড় বোন রত্না পাঠকও একজন মঞ্চ ও চলচ্চিত্র অভিনয়শিল্পী। তিনি মুম্বইয়ের দাদারের পার্সি কলোনিতে বেড়ে ওঠেন, এবং জে. বি. বচ্ছা হাই স্কুলে পড়াশোনা করেন। তিনি মুম্বই বিশ্ববিদ্যালয়ের নালন্দা ড্যান্স রিসার্চ সেন্টার থেকে চারুকলায় স্নাতক ডিগ্রি অর্জন করেন, তার বিশেষ ক্ষেত্র হল ভারতনাট্যম।
ইউনিস ওলাওয়ালেকে খুন
ইউনিস ওলাওয়েল ছিলেন একজন নাইজেরিয়ান খ্রিস্টান নারী ধর্ম-প্রচারক। তাকে ২০১৬ সালের ৯ জুলাই ভোরে নাইজেরিয়ার রাজধানী আবুজায় ধর্ম-প্রচার করার সময় সন্দেহভাজন মুসলিম চরমপন্থীরা হত্যা করে।
পটভূমি
ইউনিস (জন্ম, জুলাই ২৩, ১৯৭৪) ছিলেন রিডিমড ক্রিশ্চিয়ান চার্চ অফ গডের ডিভাইন টাচ প্যারিশের ডিকনেস এবং সাত সন্তানের জননী। তিনি একিতি রাজ্যের একজন আদিবাসী ছিলেন এবং ২০০০ সাল থেকে ওন্ডো রাজ্যের তার স্বামী এলিশা ওলাওয়ালের সাথে বিবাহ বন্ধনে আবদ্ধ ছিলেন। তার স্বামী তাকে কঠোর পরিশ্রমী, ঈশ্বর-ভীতি এবং পরিবার টিকিয়ে রাখার সহায়ক বলে বর্ণনা করেছিলেন। অন্যরা তাকে একজন নম্র মহিলা এবং আবেগপ্রবণ প্রচারক হিসাবেও বর্ণনা করেছিল। পরিবারটি নাইজেরিয়ার রাজধানী আবুজার কুবওয়া এলাকায় বাস করত। তিনি বহু বছর ধরে সেই এলাকায় প্রচার করছিলেন বলে সুপরিচিত ছিলেন।
ঘটনা
ইউনিস সাধারণত আবুজার রাস্তায় সুসমাচার প্রচারের জন্য (সাধারণত সকালের কান্না হিসেবে উল্লেখ করা হয়) ভোর ৫টার আগে তার বাড়ি থেকে বের হন। তার নৃশংস হত্যার বেশ কয়েক দিন আগে, তিনি নিকটবর্তী মুসলমানদের তার প্রচার সম্পর্কে মন্তব্য শুনেছিলেন, যে তাকে সেই স্থান থেকে তাড়ানো উচিত। তিনি তাদের বাড়ির পিছনে একটি মসজিদ থেকে আরেকটি কথোপকথনও শুনেছিলেন যা বোঝায় যে তার প্রচার সত্য ঈশ্বর সম্পর্কিত নয়। তিনি যা শুনেছিলেন সে সম্পর্কে তার স্বামীকে অবহিত করার পরে, তিনি তাকে সতর্ক থাকতে বলেছিলেন। এই ঘটনার পর, ইউনিস তার প্রতিদিনের সকালের সুসমাচার প্রায় এক সপ্তাহের জন্য স্থগিত করেন যার পরে তিনি পুনরায় শুরু করেন। একজন মুসলিম ধর্মযাজক যিনি তাদের বাড়িতে এসেছিলেন তিনি তার ইসলামিক স্কুলের জন্য খাবারের জন্য অনুরোধ করেছিলেন। তিনি বলেছিলেন যে সেই সময় তাকে দেওয়ার জন্য তার কাছে কোনও খাবার ছিল না,তখন তিনি চলে যান।
২০১৬ সালের ৯ ই জুলাই ইউনিসকে হত্যা করা হয় যখন তিনি স্বাভাবিক সময়ে বাড়ি থেকে বেরিয়ে প্রচার করেন। বেশ কয়েকটি প্রচার মাধ্যমের প্রতিবেদন অনুযায়ী, ইউনিসকে ভোর ৫টা থেকে সাড়ে ৫টার মধ্যে হত্যা করা হয়। তাকে ঠিক যেভাবে হত্যা করা হয়েছিল সে সম্পর্কে বিবরণগুলি আলাদা। বেশ কয়েকটি প্রতিবেদনে বলা হয়েছে যে তার শিরশ্ছেদ করা হয়েছিল এবং ছুরিকাঘাত করা হয়েছিল অন্যান্য সূত্র জানিয়েছে যে রক্তপাতের ফলে মৃত্যুর আগে তাকে পেট এবং পায়ে একাধিকবার ছুরিকাঘাত করা হয়েছিল। লোকেরা তার চিৎকার শুনেছিল "যীশুর রক্ত!" প্রায় সে সময় তাকে হত্যা করা হয়। সকাল ৬টা থেকে ৭টা ৩০ মিনিট নাগাদ তার স্বামী ওলাওয়ালে বিছানা থেকে উঠে ছিলেন। তার স্ত্রীর হত্যার প্রথম লক্ষণ ছিল তার সন্তানদের কাছ থেকে নিকটবর্তী কিছু ফুটবল খেলোয়াড়ের মন্তব্য সম্পর্কে উদ্বেগজনক কল, প্রচার করার সময় নিহত এক মহিলাকে নির্দিষ্ট করে এবং তার নিষ্প্রাণ দেহ রক্তাক্ত অবস্থায় মাটিতে পড়ে ছিল। ওলাওয়েল যখন তথ্যটি শুনেন, তিনি অবিলম্বে তা যাচাই করার জন্য তার স্ত্রীর ফোন ডায়াল করেছিলেন, কিন্তু বুঝতে পেরেছিলেন যে এটি বন্ধ ছিল। পরে, ওলাওয়ালে থানায় তার মৃত স্ত্রীকে নিশ্চিত করার জন্য আরও তথ্য এবং নির্দেশনা পান। তিনি তার প্রাণহীন দেহ দেখেছিলেন। তার মেগাফোন, বাইবেল এবং মোবাইল ফোন তখনও তার শরীরের কাছাকাছি ছিল।
জেমস আনায়া
শিক্ষা ও কর্ম
আনায়া ইউনিভার্সিটি অফ নিউ মেক্সিকো (বি.এ, ১৯৮০) এবং হার্ভার্ড আইন স্কুল (জে.ডি, ১৯৮৩) এর একজন স্নাতক ও স্নাতকোত্তরকারী।হার্ভার্ড আইন স্কুলে, তিনি ছাত্র উপদেষ্টা বোর্ডের সদস্য ছিলেন।তিনি আন্তর্জাতিক মানবাধিকার, সাংবিধানিক আইন এবং আদিবাসী জনগোষ্ঠী সম্পর্কিত বিষয়গুলো শেখান এবং লেখেন। আনায়া মানবাধিকার ও আদিবাসীদের বিষয়ে অসংখ্য দেশে সংস্থা এবং সরকারী সংস্থাগুলোর পরামর্শদাতা হিসাবে কাজ করেছেন এবং তিনি আদালত ও আন্তর্জাতিক সংস্থার সামনে ঐতিহাসিক মামলায় উত্তর ও মধ্য আমেরিকার অনেক অংশ থেকে আদিবাসী গোষ্ঠীর প্রতিনিধিত্ব করেছেন।তিনি আওয়াস টিংনি মামলায় আদিবাসী দলগুলোর প্রধান কৌঁসুলি ছিলেন।নিকারাগুয়া, যেখানে আন্তঃআমেরিকান মানবাধিকার আদালত প্রথমবারের মতো আন্তর্জাতিক আইনের বিষয় হিসাবে আদিবাসীদের ভূমি অধিকারকে সমর্থন করেছে। উপরন্তু, তিনি আইনী দলকে নির্দেশ দিয়েছেন যেটি সফলভাবে বেলিজের সুপ্রিম কোর্টের দ্বারা সেই দেশের মায়া জনগণের ঐতিহ্যগত ভূমি অধিকার নিশ্চিত করে একটি রায় অর্জন করেছেন।
আনায়া অ্যাপাচি এবং পুরেপেচা বংশের।
দক্ষিণ কুরদুফান
দক্ষিণ কুরদুফান (جنوب كردفان Ǧanūb Kurdufān) সুদানের ১৮ টি উইলিয়াত বা প্রদেশগুলির মধ্যে একটি। এর আয়তন ১৫৮,৩৫৫ বর্গ কিলোমিটার এবং আনুমানিক জনসংখ্যা (২০০০) ১,১০০,০০০ জন। কাদুকলি রাজ্যের রাজধানী। এটি নুবা পাহাড়কে কেন্দ্র করে অবস্থিত। এক সময় মনে করা হত যে দক্ষিণ কুরদুফান হল সুদানের একমাত্র রাজ্য যা তেল উৎপাদনের জন্য উপযোগী ছিল, তবে প্রতিবেশী হোয়াইট নীল রাজ্যেও প্রচুর পরিমাণে তেল আবিষ্কার হয়েছে।
বিস্তৃত শান্তি চুক্তির আওতায় দক্ষিণ কুরদুফানের বাসিন্দাদের এই রাজ্যের সাংবিধানিক ভবিষ্যত নির্ধারণের জন্য ২০১১ সালে জনপ্রিয় আলোচনা অনুষ্ঠিত হওয়ার কথা ছিল। তবে দক্ষিণ কুরদুফানের গভর্নর আহমেদ হারুন এই প্রক্রিয়া স্থগিত করেছিলেন এবং এরপরে সহিংসতার ঘটনা ঘটে। হারুন আগে থেকেই আন্তর্জাতিক অপরাধ আদালত (আইসিসি) নাগরিকদের বিরুদ্ধে যুদ্ধাপরাধ এবং মানবতাবিরোধী অপরাধের অভিযোগে অভিযুক্ত ছিল। তবে, অনেক আফ্রিকান দেশ আইসিসির দ্বারা আফ্রিকার প্রতি অনুচিত দৃষ্টিভঙ্গির ফলস্বরূপ আইসিসি থেকে বেরিয়ে গেছে, কারণ আদালতের দশটি পূর্ণ তদন্তের মধ্যে নয়টি আফ্রিকান রাজনীতিবিদ এবং যুদ্ধবাজ জড়িত।
দক্ষিণ কুরদুফানের জেলা
থাম্ব|212x212পিক্সেল| দক্ষিণ কুরদুফান জেলা
বীণা ভারতী
বীণা ভারতী বিহারের একজন ভারতীয় রাজনীতিবিদ এবং বিহার বিধানসভার সদস্য। ভারতী ২০২০ বিহার বিধানসভা নির্বাচনে জেডি (ইউ) এর টিকিটে ত্রিবেণীগঞ্জ বিধানসভা কেন্দ্র থেকে জিতেছিলেন।
ঈস্ট
ঈস্ট বা খামি বা গাঁজ (Yeast) একপ্রকার এককোষী ছত্রাক। বেশির ভাগ ইস্ট উচ্চ শ্রেনীর অ্যাসকোমাইসিটিস এর অন্তর্ভুক্ত। প্রথম খামিরটি কয়েকশো মিলিয়ন বছর আগে উদ্ভূত হয়েছিল এবং বর্তমানে কমপক্ষে ১৫০০ প্রজাতির ঈস্ট পাওয়া যায় । এগুলো সমস্ত ছত্রাক প্রজাতির ১% বলে অনুমান করা হয়।
খামি এক ধরনের এককোষী মৃতজীবী ছত্রাক। এরা পাকা ফল, আখ, খেজুর, তাল ইত্যাদির মিষ্টি রসে জন্মায়। ঈস্ট সন্ধান প্রক্রিয়ায় ওই সব শর্করা জাতীয় খাদ্য গেঁজিয়ে অ্যালকোহল উৎপন্ন করে। অ্যালকোহল বিভিন্ন রকমের ঔষধ সংরক্ষণে ব্যবহার করা হয়।
তবে, আজকাল জেনেটিক্যালি মডিফায়েড ইষ্ট বেশি ব্যবহার হয়। তা খাওয়া স্বাস্থ্যের জন্য ক্ষতিকর।
পুষ্টিগুণ
পুষ্টিগুণে পরিপূর্ণ ইস্টকে ডিএক্টিভেটেড ইস্ট হিসাবে বিক্রি করা হয়। এই ইস্টে ভিটামিন বি-১২ বিদ্যমান, যেটা আমাদের খাবারে খুব কমই থাকে। এটা উদ্ভিজ্জ প্রোটিনে ভরপুর। সাথে থাকে আয়রন। এতে কোন প্রকারে চিনি থাকে না। আর নিরামিষভোজী মানুষেরা পনিরের বিকল্প হিসাবে এটা গ্রহণ করে থাকেন।
আবাসস্থল
yeast এসকোসাইসিটিস শ্রেণীর ছত্রাক। এটি জৈব পদার্থ সমৃদ্ধ মাটি,পচনশীল, শাকসবজি, পাকা ফল, ফুলের মধু,শর্করা জাতীয় উদ্ভিদ ইত্যাদিতে প্রচুর পরিমানে Yeast জন্মে। এসব জৈব পদার্থের উপর Yeast মৃতজীবী হিসেবে জন্মে থাকে।
শ্রেনী বিন্যাসগত অবস্থান
বিভাগঃ Mycota
উপ-বিভাগঃ Eumycotona
শ্রণীঃAscomycetals
পরিবারঃSaccharomycetaceae
গণঃSaccharomyces
বৃদ্ধি
ইস্ট এক প্রকার এককোষী ছত্রাক যেটি বংশ বিস্তার ঘটায় মুকুল বিকশিত অযৌন জননের মাধ্যমে।
উৎপাদন
এরা স্পর এর মাধ্যমে উৎপন্ন হয়।
এ. পি. লুকাস
আলফ্রেড পেরি (বানি) লুকাস (A. P. Lucas; জন্ম: ২০ ফেব্রুয়ারি, ১৮৫৭ - মৃত্যু: ১২ অক্টোবর, ১৯২৩) লন্ডনের ওয়েস্টমিনস্টার এলাকায় জন্মগ্রহণকারী ইংল্যান্ডের বিশিষ্ট আন্তর্জাতিক ক্রিকেটার ছিলেন। ইংল্যান্ড ক্রিকেট দলের সদস্যরূপে টেস্ট ক্রিকেটে অংশগ্রহণ করেন।
প্রারম্ভিক জীবন
আপিংহাম স্কুল অধ্যয়ন শেষে কেমব্রিজের ক্লেয়ার কলেজে পড়াশোনা করেন তিনি। সতের বছর বয়সে ব্যতিক্রমধর্মী ব্যাটসম্যান হিসেবে এমসিসি’র বিপক্ষে ১৩৬ রানের ইনিংস খেলেন। এ সময়ে তিনি বিশ্ববিদ্যালয় দল ও ছুটির দিনগুলোয় সারের পক্ষে খেলেন। ১৮৭৬ সালে লুকাস লীগের শীর্ষসারির ব্যাটসম্যান হন।
১৮৭৭ সালে তার ব্যাটিংয়ে আরও উন্নতি ঘটে। তিনি কেবলমাত্র ব্যাটিং গড়ে ডব্লিউজি গ্রেসের পিছনে ছিলেন। এছাড়াও, কার্যকরী স্লো বোলার হিসেবেও নিজের দক্ষতা তুলে ধরেন। উইকেটপ্রতি চৌদ্দরানেরও কম দিয়ে ৩৪ উইকেট পান। ১৮৮২ সালে প্রথম-শ্রেণীর ক্রিকেটে নিজ বিশ্ববিদ্যালয় দলের বিরুদ্ধে জেন্টলম্যান অব ইংল্যান্ড দলের পক্ষে নিজস্ব সেরা ৬/১০ লাভ করেন।
খেলোয়াড়ী জীবন
ব্যবসায়িক দায়বদ্ধতার কারণে ১৮৭৬-৭৭ মৌসুমে প্রথমবারের মতো টেস্ট দলের সদস্যরূপে অস্ট্রেলিয়া সফরে যেতে পারেননি। কিন্তু গত বছরে কেমব্রিজে থাকাকালীন তেমন সাফল্য লাভ না করা স্বত্ত্বেও লর্ড হ্যারিসের নেতৃত্বাধীন দলের সদস্যরূপে ১৮৭৮-৭৯ মৌসুমে একমাত্র সফরে যান। টম এমেটের পর তিনি বোলিংয়ে দক্ষতার স্বাক্ষর রাখেন।
১৮৮০ সালে ইংল্যান্ডে অনুষ্ঠিত পাঁচ টেস্ট সিরিজের প্রথমটিতে ৫৫ তোলেন। ১৮৮০ সালে কেনিংটন ওভালে টেস্ট ক্রিকেটের ইতিহাসে ডব্লিউ. জি. গ্রেসকে সাথে নিয়ে প্রথমবারের মতো শতরানের জুটি গড়েন। ৬-৮ সেপ্টেম্বর, ১৮৮০ সালে তারা এ শতরানের জুটিটি গড়েন অস্ট্রেলিয়ার বিপক্ষে। ১৮৮৪ মৌসুমের প্রথম দুই টেস্টে অংশ নেন। তন্মধ্যে স্টিকি উইকেটে অবস্থান করে অপরাজিত ১৫ তুলেছিলেন।
ব্যাংকে চাকরি করার কারণে তাকে ১৯০২ সাল থেকে বেশ কিছু সীমাবদ্ধতার মুখোমুখি হতে হয়। তারপরও পঞ্চাশ বছর বয়সে সর্বশেষ ক্রিকেট খেলায় অংশ নিয়েছিলেন তিনি।
ওলগা তোকারচুক
থাম্ব|২০১৭ সালে ওলগা তোকারচুক এবং পরিচালক অগ্নিস্কা হল্যান্ড ওলগা তোকারচুক (Olga Nawoja Tokarczuk ([tɔˈkart͡ʂuk]; জন্ম: ২৯শে জানুয়ারি ১৯৬২) হলেন একজন পোলীয় লেখিকা, সমাজকর্মী ও বুদ্ধিজীবী। তাকে তার প্রজন্মের অন্যতম সমাদৃত ও ব্যবসাসফল লেখক বলে গণ্য করা হয়। ২০১৮ সালে তিনি তার রচিত বিগুনি (ফ্লাইটস নামে ইংরেজি ভাষায় অনূদিত) উপন্যাসের জন্য ম্যান বুকার আন্তর্জাতিক পুরস্কার অর্জন করেন। তিনি প্রথম পোলীয় লেখক হিসেবে এই সম্মাননা লাভ করেন। তিনি ২০১৯ সালে ঘোষিত ২০১৮ সালের জন্য প্রদত্ত সাহিত্যে নোবেল পুরস্কার লাভ করেন।
প্রারম্ভিক জীবন
তোকারচুক ১৯৬২ সালের ২৯শে জানুয়ারি পোল্যান্ডের জিয়েলোনা গোরার নিকটবর্তী সুলেচো শহরে জন্মগ্রহণ করেন। তিনি ১৯৮০ সালে ওয়ারশ বিশ্ববিদ্যালয়ে মনোবিজ্ঞানী হিসেবে প্রশিক্ষণ গ্রহণ করেন। অধ্যয়ন কালে তিনি কিশোরদের আচরণগত সমস্যার জন্য নির্মিত কেন্দ্রে স্বেচ্ছাসেবক হিসেবে কাজ করেন। ১৯৮৫ সালে স্নাতক সম্পন্ন করার পর তিনি ভ্রোক্লাউ ও পরে ভালব্রিচে চলে যান, সেখানে তিনি থেরাপিস্ট হিসেবে অনুশীলন শুরু করেন। তোকারচুক নিজে কার্ল জাঙের শিষ্য হিসেবে বিবেচনা করেন এবং জাঙের মনস্তত্ত্ব তার সাহিত্যকর্মের প্রেরণা হিসেবে কাজ করেছে বলে উল্লেখ করেন। ১৯৯৮ সাল থেকে তোকারচুক নোয়া রুদার নিকটবর্তী একটি ছোট গ্রামে বসবাস করছেন এবং সেখান থেকে তিনি তার ব্যক্তিগত প্রকাশনা কোম্পানি রুটা তত্ত্বাবধান করেন। তিনি রাজনৈতিক দল দ্য গ্রিনসের সদস্য এবং বামপন্থী ধারণায় বিশ্বাসী।
প্রকাশিত কর্ম
তোকারচুকের প্রথম কবিতার সংকলন মিলাস্তা উ লুস্ত্রাচ ১৯৮৯ সালে প্রকাশিত হয়। তার প্রথম উপন্যাস পদ্রোজ লুদজি সিয়েগি ১৯৯৩ সালে প্রকাশিত হয়। সপ্তদশ শতাব্দীর ফ্রান্সের পটভূমিতে রচিত বইটি দুইজন প্রেমিক-প্রেমিকার একটি বইয়ের রহস্য (জীবনের অর্থের রূপক) খোঁজার উপর ভিত্তি করে রচিত রূপক উপন্যাস।
ইরুমা, সাইতামা
ইরুমা (入間市) হল জাপানের কেন্দ্রীয় কান্তো অঞ্চলে অবস্থিত সাইতামা এলাকা তে অবস্থিত একটি নগরী। পহেলা ফেব্রুয়ারি, দু হাজার ষোলো সাল পর্যন্ত প্রাপ্ত তথ্য মোতাবেক, নগরীটিতে আনুমানিক এক লক্ষ আটচল্লিশ হাজার চারশ ষাট জনের জনসংখ্যা আছে। নগরটিতে জনসংখ্যার ঘনত্ব হল তিন হাজার তিনশ বিশ জন প্রতি বর্গ কিলোমিটারে। এর মোট আয়তন ছিল ।
ভৌগোলিক অবস্থান
ইরুমা দূর দক্ষিণের সাইতামা এলাকাতে সাইতামা উচ্চ ভূমিতে অবস্থিত। ইরুমা দক্ষিণে টোকিও এর দ্বারা সীমিত। নগরটির মধ্য দিয়ে বয়ে গেছে ইরুমা নদী।
ইতিহাস
ইরুমা এদো জমানা তে নিক্কো ওয়াকিওকান জনপথে অবস্থিত তিনটি ডাক শহর এর ধারা হিসাবে ধীরে ধীরে উন্নত হয়েছিল। তোয়ুকা শহর এবং কানেকো,মিয়াদেরা ,ফুজিসাওয়া এবং হিগাশিকানেকো এই তিনটি গ্রাম ইরুমা জেলা,সাইতামা এর ভিতরেই সৃষ্টি হয়েছিল।পহেলা এপ্রিল আঠারো শ উননব্বই সাল তারিখে পৌরসভা পদ্ধতির পত্তনের পরপরই এটি হয়। ইম্পেরিয়াল জাপানিজ আর্মি উনিশ শ আটত্রিশ সালে এখানে একটি এয়ারফিল্ড স্থাপন করে।পরবর্তীতে এটি ইরুমা বিমান ঘাঁটি তে পরিণত হয়।উনিশ শ চুয়ান্ন সাল এর পহেলা এপ্রিল এ হিগাশিকানেকো গ্রাম সেইবু শহরে পরিণত হয়। উনিশ শ ছাপ্পান্ন সালের ত্রিশ অক্টোবর তারিখ এ তোয়ুকা, কানেকো,মিয়াদেরা,ফুজিসাওয়া ও সেইবু মিলে একীভূত হয় এবং মুসাশি শহরে পরিণত হয়। । উনিশ শ ছেষট্টি সালের পহেলা নভেম্বর মুসাশিকে নগর পদ মর্যাদা দেয়া হয়।ফলে এটি ইরুমা এর প্রথম নগর হয় । দুই হাজার সতেরো সালে জাপান ইতিহাসের প্রথম দেশ হিসাবে উন্মুক্ত ভাবে একজন তৃতীয় লিঙ্গের ব্যক্তিকে পাবলিক অফিসে নিয়োগ দেয়, যখন তোমোয়া হোসোদা ইরুমা নগরের একজন কাউন্সিলর নির্বাচিত হন।
অর্থনীতি
ইরুমাতে মিশ্র অর্থনীতি বিদ্যমান ।এখানে অসংখ্য শিল্প পার্কে হাল্কা উৎপাদন করা হয় এবং আঞ্চলিক বাণিজ্য কেন্দ্র হিসাবে কাজ করে। এর ভৌগোলিক অবস্থান বিবেচনা করা হলে এটি টোকিও মেট্রোপলিস তে কর্ম ক্ষেত্রে গমনরত ব্যক্তিদের জন্য বেড রুম কমিউনিটি হিসাবেও আচরণ করে। কৃষি ক্ষেত্র বিবেচনা করলে ইরুমা এবং প্রতিবেশী সায়ামা এখানে উৎপাদিত সবুজ চা এর জন্য প্রসিদ্ধ।
শিক্ষা
ইরুমা তে ১৬ টি পাবলিক এলিমেন্টারি স্কুল,১১ টি পাব্লিক ও একটি প্রাইভেট মিডল স্কুল এবং দুটি পাবলিক ও চারটি প্রাইভেট হাই স্কুল আছে।
যমজ শহর সমূহ ও যমজ নগর সমূহ
ইরুমা নগর এর সাথে যমজ এমন নগর গুলো হলঃ
মিনহাজ
আরবীতে মিনহাজ মানে "পথ"। মিনহাজ দ্বারা আরো উল্লেখ হতে পারে:
রাবাত
থাম্ব|রাবাতে অবস্থিত সেন্ট-পিয়ের ক্যাথেড্রাল রাবাত (,, الرِّبَاط), “আর্‌-রাবাত্‌”) মরক্কোর রাজধানী, প্রধান প্রশাসনিক কেন্দ্র ও দেশের সপ্তম বৃহত্তম শহর, আনুমানিক শহুরে জনসংখ্যা ৫,৮০,০০০ (২০১৪) এবং মেট্রোর জনসংখ্যা ১২ লাখেরও বেশি। এটি রাবাত-সালে-কেনিট্রা প্রশাসনিক অঞ্চলের রাজধানীও। রাবাত আটলান্টিক মহাসাগরে বোউ রেগ্রেগ নদীর মুখে অবস্থিত।
রাবাত ১২ শতকে আলমোহাদের দ্বারা প্রতিষ্ঠিত হয়েছিলআলমোহাদের দ্বারা প্রতিষ্ঠিত হয়েছিল। শহরটি প্রথমে দ্রুত বৃদ্ধি পেয়েছিল কিন্তু আলমোহাদের পতনের পর এটি প্রায় পরিত্যাক্তের পর্যায়ে চলে যায়। ১৭ শতকে, রাবাত বারবারী জলদস্যুদের আশ্রয়স্থল হয়ে ওঠে। ফরাসিরা যখন ১৯১২ সালে মরক্কোর উপর উপনিবেশ স্থাপন করে, তখন তারা রাবাতকে এর প্রশাসনিক কেন্দ্র করে। ১৯৫৫ সালে মরক্কো স্বাধীনতা অর্জন করলে রাবাতকে রাজধানী করে।
রাবাত, তেমারা এবং সালে ১.৮ মিলিয়নেরও বেশি লোকের সমন্বয়ে গঠিত। পলি-সম্পর্কিত সমস্যাগুলি বন্দর হিসাবে রাবাতের ভূমিকাকে হ্রাস করেছে; যাইহোক, রাবাত এবং সালে এখনও টেক্সটাইল, খাদ্য প্রক্রিয়াকরণ এবং নির্মাণ শিল্পে গুরুত্ব বজায় রেখেছে। এছাড়াও, পর্যটন এবং মরক্কোর সমস্ত বিদেশী দূতাবাসের উপস্থিতি রাবাতকে দেশের অন্যতম গুরুত্বপূর্ণ শহর হিসাবে গড়ে তুলেছে।  সিএনএন তার "২০১৩ সালের শীর্ষ ভ্রমণ গন্তব্যে" জরীপে মরক্কোর রাজধানী দ্বিতীয় স্থানে রেখেছিল। এটি মরক্কোর চারটি ঐতিহাসিক সাম্রাজ্যিক শহরের মধ্যে একটি, এবং রাবাতের মদিনা বিশ্ব ঐতিহ্যবাহী স্থান হিসেবে তালিকাভুক্ত। রাবাত রেলওয়ে নেটওয়ার্ক এবং নিকটবর্তী রাবাত-সালে বিমানবন্দরের মাধ্যমে প্রবেশযোগ্য।
ব্যুৎপত্তি
রাবাত নামটি এসেছে আরবি শব্দ الرِّبَاط (er-Ribât) থেকে, যার অর্থ ধর্মশালা, একটি ইসলামিক ভিত্তি বা দুর্গ। এই নামটি رِبَاطُ الْفَتْح (রিবাতুল-ফেত) এর সংক্ষিপ্ত রুপ যার অর্থ বিজয়ের রিবাত বা বিজয়ের দুর্গ। ১১৭০ সালে আলমোহাদরা যখন শহরটিকে একটি নৌ ঘাঁটি হিসাবে প্রতিষ্ঠা করেছিল তখন তাদের দেওয়া একটি উপাধি।
প্রাচীন কাল
খ্রিস্টপূর্ব প্রথম সহস্রাব্দে ফিনিশিয়ানরা বর্তমান মরক্কোর আটলান্টিক উপকূলে বেশ কয়েকটি বাণিজ্য উপনিবেশ প্রতিষ্ঠা করেছিল, কিন্তু এই এলাকায় সালা বা শাল্লাট নামে ফিনিশিয়ান বসতির অস্তিত্ব নিয়ে প্রত্নতাত্ত্বিকদের মধ্যে বিভক্তি আছে। খ্রিস্টপূর্ব প্রথম শতাব্দীর দিকে স্থানীয় বাসিন্দারা নব্য-পুনিক ভাষায় লিখতেন, কিন্তু অঞ্চলটি রোমের প্রভাভাধীন ছিল। খ্রিস্টপূর্ব প্রথম শতাব্দীতে এটি আনুষ্ঠানিকভাবে রোম দ্বারা সংযুক্ত হওয়ার আগে পর্যন্ত এটি প্রাচীন বারবার মৌরেটানীয় রাজ্যের অধীনে ছিল। বর্তমান প্রাচীর ঘেরা শহরের ঠিক দক্ষিণে, যে এলাকা এখন চেল্লা নামে পরিচিত, রোমানরা সালা কলোনিয়া নামে একটি শহর তৈরি করেছিল। খনন থেকে জানা যায়, পুরানো মৌরেটানিয়ান কাঠামো,রোমান কাঠামো নির্মাণের আগে বিদ্যমান ছিল। মৌরেতানিয়া টিংগিটানা প্রদেশের প্রাচীন লিক্সাস শহরের সাথে, সালা কলোনিয়া ছিল আটলান্টিক উপকূলে রোমানদের দুটি প্রধান নৌ ঘাঁটির একটি। সালা বন্দর (বর্তমানে বিলুপ্ত) দক্ষিণ-পশ্চিম দিকের আনফা এবং ইনসুলা পুরপুররিয়া (মোগাদর দ্বীপ) পর্যন্ত রোমান বাণিজ্যিক জাহাজের ঘাঁটি হিসাবে ব্যবহৃত হত।
এই অঞ্চলে পাওয়া ভিসিগোথিক এবং বাইজেন্টাইন উত্সের প্রত্নতাত্ত্বিক নিদর্শনগুলি সালা এবং রোমান ইউরোপের মধ্যে বাণিজ্যিক বা রাজনৈতিক যোগাযোগের অস্তিত্ব প্রমাণ করে, যেটি ৭ম শতাব্দীতে উত্তর আফ্রিকায় বাইজেন্টাইনদের উপস্থিতি প্রমান করে। যাইহোক, সালা ৫ম শতাব্দী থেকে পরিত্যক্ত হতে শুরু করে, যখন মুসলিম আরবরা ৭ম শতাব্দীতে এই অঞ্চলে আসে এবং ইসলামী প্রভাব প্রতিষ্ঠা করে।
পরিবহন
রাবাত সালে আন্তর্জাতিক বিমানবন্দর শহরের তথা দেশের প্রধান বিমানবন্দর।
আচার্য বিশ্বনাথ বৈঠা
আচার্য বিশ্বনাথ বৈঠা একজন ভারতীয় রাজনীতিবিদ এবং ভারতীয় জনতা পার্টির সদস্য। বৌঠা গোপালগঞ্জ জেলার ভোর আসন থেকে বিহার বিধানসভার সদস্য হয়েছিলেন।
পেলের কেশ (লাভা)
alt=|থাম্ব|300x300পিক্সেল|পেলে'র কেশ (মাপকাঠি হিসেবে একটি হাত লেন্স দেখানো হয়েছে) alt=|থাম্ব|300x300পিক্সেল|এক গোছা পেলের কেশ এর আণুবীক্ষনিক চিত্র পেলের কেশ (হাওয়াইয়ান ভাষায় lauoho o Pele ; আক্ষরিক বাংলা: পেলে'র মাথার কেশ) হচ্ছে এক ধরনের লাভা রূপ। এর নামকরণ করা হয়েছে হাওয়াইয়ানদের আগ্নেয়গিরির দেবী পেলে এর নামানুসারে। একে আগ্নেয়-কাঁচ তন্তু অথবা সূক্ষ্ম আগ্নেয় কাঁচের সুতা হিসেবে সংজ্ঞায়িত করা যায়। সাধারণত লাভা প্রস্রবণ (lava fountains), লাভা প্রপাত (lava cascades) এবং তীব্র লাভা উদগীরণের সময়, নির্গত লাভা হতে উদ্গত গলিত ব্যাসল্টজাত কাঁচ থেকে এই সূত্রগুলো গঠিত হয়।
হালকা তন্তুগুলো অনেক সময় বাতাসে ভেসে অনেক ওপরে উঠে যায় এবং আগ্নেয়গিরির মুখ থেকে বেশ কয়েক কিলোমিটার দূর পর্যন্ত পৌঁছে যায়। বৃক্ষাগ্র, বেতার অ্যান্টেনা কিংবা বৈদ্যুতিক খুঁটির মত উঁচু স্থানে পেলের কেশের গোছা পাওয়াটা সাধারণ একটা ব্যাপার।
পেলের কেশ অবশ্য যে শুধু হাওয়াইতেই পাওয়া যায়, তা নয়। বিশ্বের অনেক জায়গাতেই আগ্নেয়গিরির আশেপাশে এগুলো দেখা যায়। যেমন- নিকারাগুয়া (মাসায়া আগ্নেয়গিরি), ইতালি (এট্‌না পর্বত), ইথিওপিয়া (এরতা' আলে), এবং আইসল্যান্ড (যেখানে এটি nornahár (ডাইনির কেশ) নামে পরিচিত)। এটা মাটির ফাঁকে ফাঁকে পাওয়া যায়, সাধারণত আগ্নেয়গিরির মুখ, সমুদ্র মুখ বা এমন কোণাগুলোতে যেখানে পেলের কেশ জমা হতে পারে।থাম্ব|পেলের কেশ, সান্তিয়াগো জ্বালামুখ, নিন্দিরি আগ্নেয়গিরি, মাসায়া আগ্নেয়গিরি জাতীয় উদ্যান, [[নিকারাগুয়া|alt=|533x533পিক্সেল]]পেলের কেশ স্পর্শ না করতেই পরামর্শ দেওয়া হয়ে থাকে, কেননা এটা অত্যন্ত ভঙ্গুর ও অত্যন্ত ধারালো, এবং এর ছোট ছোট ভাঙ্গা টুকরাগুলো ত্বক ভেদ করে শরীরে ঢুকতে পারে। এটা পরীক্ষা-নিরীক্ষা করার সময় অবশ্যই দস্তানা পরিধান করা উচিৎ।
পেলের অশ্রু 'র সাথে একই সাথে পেলে'র কেশও গঠিত হতে পারে। এটা আগ্নেয়গিরিবিদদের অগ্ন্যুৎপাত সম্পর্কে তথ্য প্রদান করে, যেমন- তাপমাত্রা এবং ম্যাগমার ভূ-পৃষ্ঠে বেরিয়ে আসার পথ। প্রায় ১,১৬০ °সে. এর দিকে, পেলের কেশের ম্যাগমা থেকে প্ল্যাজিওক্লেজ (Plagioclase) গঠিত হতে শুরু করে। এছাড়াও, পেলের অশ্রু'র আকার দেখেও অগ্ন্যুৎপাতের গতিবেগ সম্পর্কে ইঙ্গিত পাওয়া যায়। আর অশ্রুর মধ্যে আটকে পড়া কণা ও গ্যাসের বুদ্বুদ থেকে ম্যাগমা প্রকোষ্ঠের সংযুতি সম্পর্কে তথ্য পাওয়া যায়। alt=|থাম্ব|300x300পিক্সেল|[[মার্কিন যুক্তরাষ্ট্র|যুক্তরাষ্ট্রের হাওয়াই দ্বীপের পু-উ-ও-ও নামক স্থানের দক্ষিণ প্রান্তে থাকা রেডিও অ্যান্টেনায় আটকে যাওয়া পেলে'র কেশ এর ছবি (২২ জুলাই, ২০০৫)]]